Det danske U23-landshold i fodbold spillede torsdag aften deres første kamp ved OL. Kampen blev spillet i Brasilia. Danskerne mødte i deres første kamp Irak. To nordjyder startede inde på banen i Brasilien. Der er tale om 21-årige Frederik Børsting fra AAB og 21-årige Jacob Blåberg, der også spiller i AAB. Jacob Barett, der er født i Arden er også med i Brasilien. Den 21-årige OB-spiller havde dog ikke spilletid mod Irak. Danskerne kom i kampen mod Irak ikke til de helt store chancer. Danmark åbnede dog bedst hvor Lasse Vibe havde en fin afslutning, der endte på stolpen. Irakkerne overtog derefter store dele af spillet og gav de danske drenge kamp til stregen. Begge hold endte uden scoringer. De danske drenge skal den 8. august møde Sydafrika og den 11. august venter Brasilien.

Referat:
Danmark og Irak mødte hinanden i første runde ved OL i Rio. Danskerne formåede ikke at få bolden i nettet og gik fra kampen med 0-0.